Константин Фофанов
Два свята

Превод от руски: Георги Мицков, —

chitanka.info

Там бели феи — живи хороводи —

луна, любов, мечти и доброта,

тук бой за свободата всеки води

сред жален плач, въздишки, нищета.

Там светлина и мир без урагани,

там в храма винаги лъчи блестят.

Тук идоли позорно развенчани

в олтарите угаснали стоят.

Там всички пеят влюбени във бога,

там има чудеса и красота…

Тук — злобен свят, жестокости, тревога,

певци на битки, скръб и суета.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.